
A kartellek büntetőjogi szabályozása a versenyjog tükrében

Kulcsszavak: kartellek, versenyjog, büntetőjog, pénzbírság, letöltendő szabadságvesztés
Dolgozatomat témája a kartellek büntetőjogi szabályozása, a versenyjog tükrében. A horizontális kartellek napjainkban egyre gyakoribbak és egyre hosszabb ideig működnek. Ilyen tevékenység éveken keresztül – akár évtizedeken keresztül – folyhat. A kartellek a gazdaságra, valamint a társadalomra nézve is súlyos következményekkel járnak, amelyeket – véleményem szerint – szigorúbb szabályok mellett vissza lehetne szorítani. A kartellezésből a vállalkozásoknak hatalmas előnye származik. Úgy gondolom, hogy a kartellek veszélyességi foka elérte azt a szintet, ami indokolja azt, hogy a büntetőjog szigorúbban lépjen fel ellenük. A büntetőjog eszközeinek igénybevételét azért is tartom szükségesnek, mert a versenyjogi pénzbírság nem jelent akkora visszatartó erőt, amelyet esetlegesen egy letöltendő szabadságvesztés lehetősége adhatna. Az embereknek, ha a szabadságuk foroghat kockán, sokkal nagyobbra emelkedik az a küszöb, aminél megkockáztatják, hogy profitot szerezzenek, mint amikor az a tét, hogy maximum pénzbírságot kell fizetniük tettük következményeként.



